CELEX: 32021R0734
Language: lt
Date: 2021-05-05 00:00:00
Title: Komisijos įgyvendinimo reglamentas (ES) 2021/734 2021 m. gegužės 5 d. kuriuo iš dalies keičiamas Įgyvendinimo reglamentas (ES) 2021/521, kuriuo nustatomos tvarkos, kuria tam tikrus gaminius leidžiama eksportuoti tik pagal eksporto leidimą, konkrečios taikymo nuostatos

2021 5 6   
               
               
                  LT
               
               
                  Europos Sąjungos oficialusis leidinys
               
               
                  L 158/13
               
            
         KOMISIJOS ĮGYVENDINIMO REGLAMENTAS (ES) 2021/734
         2021 m. gegužės 5 d.
         kuriuo iš dalies keičiamas Įgyvendinimo reglamentas (ES) 2021/521, kuriuo nustatomos tvarkos, kuria tam tikrus gaminius leidžiama eksportuoti tik pagal eksporto leidimą, konkrečios taikymo nuostatos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. kovo 11 d. Europos Parlamento ir Tarybos reglamentą (ES) 2015/479 dėl bendrų eksporto taisyklių (1), ypač į jo 6 straipsnį,
         kadangi:
         
                     (1)
                  
                  
                     2021 m. sausio 30 d. Komisija priėmė Įgyvendinimo reglamentą (ES) 2021/111 (2), kuriuo vakcinas nuo COVID-19 ir joms gaminti naudojamas veikliąsias medžiagas, įskaitant motininių ir darbinių ląstelių bankus, remiantis Reglamento (ES) 2015/479 5 straipsniu leidžiama eksportuoti tik pagal eksporto leidimą. Praėjus šešioms savaitėms nuo tų priemonių įsigaliojimo Komisija priėmė Įgyvendinimo reglamentą (ES) 2021/442 (3), kuriuo nustatyta, kad pagal Reglamento (ES) 2015/479 6 straipsnį tuos gaminius galima eksportuoti tik pagal eksporto leidimą iki 2021 m. birželio 30 d.;
                  
               
                     (2)
                  
                  
                     2021 m. kovo 24 d. Komisija priėmė Įgyvendinimo reglamentą (ES) 2021/521 (4), kuriuo, kaip papildomą veiksnį, į kurį reikia atsižvelgti svarstant, ar išduoti eksporto leidimą, nustatė sąlygą atsižvelgti į tai, ar dėl šio eksporto leidimo nekyla grėsmė prekių, kurioms taikomas Įgyvendinimo reglamentas (ES) 2021/442, tiekimo Sąjungoje saugumui. Tuo pačiu įgyvendinimo reglamentu taip pat laikinai sustabdyta išimtis, pagal kurią Įgyvendinimo reglamentas (ES) 2021/442 netaikomas tam tikroms paskirties šalims;
                  
               
                     (3)
                  
                  
                     Įgyvendinimo reglamentas (ES) 2021/521 priimtas pagal Reglamento (ES) 2015/479 5 straipsnį ir taikomas ne ilgiau kaip šešias savaites;
                  
               
                     (4)
                  
                  
                     nepaisant spartėjančio skiepijimo visoje Sąjungoje, pandemija tebėra sunki ir išlieka Įgyvendinimo reglamento (ES) 2021/521 konstatuojamosiose dalyse aprašytos sąlygos;
                  
               
                     (5)
                  
                  
                     todėl Įgyvendinimo reglamentu (ES) 2021/521 nustatytos konkrečios taikymo nuostatos turėtų būti toliau taikomos iki 2021 m. birželio 30 d.;
                  
               
                     (6)
                  
                  
                     Islandija, Lichtenšteinas ir Norvegija (toliau – EEE narėmis esančios ELPA valstybės) dalyvauja Sąjungos vidaus rinkoje pagal Europos ekonominės erdvės susitarimą. Į EEE narėmis esančias ELPA valstybes daugiausia eksportuojama vakcina, kurią valstybė narė nusipirko pagal Sąjungos sudarytą išankstinio pirkimo sutartį ir perpardavė toms šalims. Remiantis informacija, surinkta taikant Įgyvendinimo reglamentą (ES) 2021/521, nėra požymių, kad eksportuojamos prekės būtų nukreipiamos per EEE narėmis esančias ELPA valstybes į kitas šalis, kurioms netaikomas atleidimas nuo eksporto leidimų tvarkos pagal Įgyvendinimo reglamento (ES) 2021/442 1 straipsnio 9 dalį. Todėl nebūtina toliau laikinai stabdyti atleidimo nuo tos tvarkos taikymo eksporto į EEE narėmis esančias ELPA valstybes atžvilgiu;
                  
               
                     (7)
                  
                  
                     todėl Įgyvendinimo reglamentas (ES) 2021/521 turėtų būti atitinkamai iš dalies pakeistas, o dalinis pakeitimas turėtų būti taikomas nedelsiant;
                  
               
                     (8)
                  
                  
                     šiame reglamente nustatytos priemonės atitinka pagal Reglamento (ES) 2015/479 3 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2021/521 priedas iš dalies keičiamas taip:
            
                        1.
                     
                     
                        1 straipsnio antra pastraipa pakeičiama taip:
                        „Minėtas taikymas nestabdomas šioms šalims ir teritorijoms:
                        
                                    —
                                 
                                 
                                    Andorai,
                                 
                              
                                    —
                                 
                                 
                                    Farerų saloms,
                                 
                              
                                    —
                                 
                                 
                                    Islandijai,
                                 
                              
                                    —
                                 
                                 
                                    Lichtenšteinui,
                                 
                              
                                    —
                                 
                                 
                                    Norvegijai,
                                 
                              
                                    —
                                 
                                 
                                    San Marinui,
                                 
                              
                                    —
                                 
                                 
                                    Vatikanui,
                                 
                              
                                    —
                                 
                                 
                                    Sutarties dėl Europos Sąjungos veikimo II priede išvardytoms užjūrio šalims ir teritorijoms,
                                 
                              
                                    —
                                 
                                 
                                    Biuzingenui,
                                 
                              
                                    —
                                 
                                 
                                    Helgolandui,
                                 
                              
                                    —
                                 
                                 
                                    Livinjui,
                                 
                              
                                    —
                                 
                                 
                                    Seutai ir Meliljai.“;
                                 
                              
                  
                        2.
                     
                     
                        3 straipsnio antra pastraipa pakeičiama taip:
                        „Jis taikomas iki 2021 m. birželio 30 d.“
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 83, 2015 3 27, p. 34.
         
            (2)  2021 m. sausio 29 d. Komisijos įgyvendinimo reglamentas (ES) 2021/111, kuriuo tam tikrus gaminius leidžiama eksportuoti tik pagal eksporto leidimą (OL L 31 I, 2021 1 30, p. 1).
         
            (3)  2021 m. kovo 11 d. Komisijos įgyvendinimo reglamentas (ES) 2021/442, kuriuo tam tikrus gaminius leidžiama eksportuoti tik pagal eksporto leidimą (OL L 85, 2021 3 12, p. 190).
         
            (4)  2021 m. kovo 24 d. Komisijos įgyvendinimo reglamentas (ES) 2021/521, kuriuo nustatomos tvarkos, kuria tam tikrus gaminius leidžiama eksportuoti tik pagal eksporto leidimą, konkrečios taikymo nuostatos (OL L 104, 2021 3 25, p. 52).